《白头吟》
明代·张楷

君弹绿绮琴，妾赋白头吟。君意都忘弦上语，妾词空写心中素。

都日还同得水鱼，今朝忽若经霜树。妾颜比少未成衰，君心已改少年时。

弃置文鹓逐鸡鹜，旧事尽乖新事宜。妾意将君比明镜，一物何曾照双影。

风中柳絮未曾粘，浪里浮萍那得定。君岂东流去不返，缺月终期有时满。

作者简介：（1398—1460）浙江慈溪人，字式之。永乐二十二年进士。宣德间任监察御史。能辩疑狱。正统五年以荐升陕西按察佥事。再升右佥都御史，监刘聚军，镇压福建邓茂七。又破山寨多处。奉命督徐恭镇压处州叶宗留，进军迟缓，日以置酒赋诗为乐。及闻已平定，进兵争功。还京后被劾罢。